ໄທ ຈະເລີ້ມການກໍ່ສ້າງ ທາງລົດໄຟ ທີ່ເຊື່ອມຕໍ່ ກັບລາວ ແລະຈີນ ໃນເດືອນຕຸລາ ປີນີ້
ພົນ​ເອກ​ປຣະຍຸດ ຈັນ​ໂອຊາ ຖະ​ແຫລ​ງຢືນຢັນ​ວ່າ ການ​ກໍ່ສ້າງ​ທາ​ງລົດ​ໄຟ​ລາງ​ຄູ່ ລະດັບ​ຄວາມ​ໄວ​ປານ​ກາງໃນ​ໄທ ​ເພື່ອ​ເຊື່ອມ​ຕໍ່​ກັບ​ລາວ ​ແລະ ຈີນ​ນັ້ນ ຈະ​ແບ່ງ ​ເປັນ 4 ​ໄລຍະ​ດ້ວຍ​ກັນ.
ນາຍົກລັດຖະມົນຕີໄທຢືນຢັນວ່າ ຈະເລີ້ມລົງມືສ້າງທາງລົດໄຟ ເຊື່ອມຕໍ່ກັບລາວ ແລະ ຈີນໃນເດືອນຕຸລາ 2015 ນີ້ ໂດຍທາງ ການຈີນ ຈະຮັບຜິດຊອບ ໃນການສຶກສາ ແລະ ອອກແບບ ກໍ່ສ້າງໃນທຸກເສັ້ນທາງ ພົນເອກປຣະຍຸດ ຈັນໂອຊາ ນາຍົກລັດຖະມົນຕີໄທ ຖະແຫລງຢືນຢັນວ່າ ການກໍ່ສ້າງທາງ ລົດໄຟລາງຄູ່ ລະດັບຄວາມໄວປານກາງໃນໄທ ເພື່ອເຊື່ອມຕໍ່ກັບລາວ ແລະ ຈີນນັ້ນ ຈະ ແບ່ງ ເປັນ 4 ໄລຍະດ້ວຍກັນ ຄື ກຸງເທບ (ບາງກອກ) -ແກ່ງຄອຍ ແກ່ງຄອຍ-ມາບຕາພຸດ ແກ່ງຄອຍ-ນະຄອນຣາດຊະສີມາ (ໂຄຣາດ) ແລະ ໂຄຣາດ-ໜອງຄາຍ ໂດຍໄລຍະທີ 1 ກັບ 2 ຈະເລີ້ມລົງມືກໍ່ສ້າງໃນເດືອນຕຸລາ ສ່ວນໄລຍະທີ 3 ແລະ 4 ກໍຈະເລີ້ມລົງມືກໍ່ສ້າງ ໃນເດືອນທັນວາ 2015 ນີ້ ດັ່ງທີ່ ພົນເອກປຣະຍຸດ ໄດ້ໃຫ້ການຢືນຢັນວ່າ: ແຕ່ສຳຫລັບໃນລະຍະນີ້ ລັດຖະບານໄທ ກໍຈະເປັນຝ່າຍທີ່ຮັບຜິດຊອບ ໃນການຈັດກຽມ ແລະ ເວນຄືນທີ່ດິນເພື່ອຮອງຮັບການກໍ່ສ້າງ ສ່ວນນຝ່າຍລັດຖະບານຈີນ ຈະຮັບຜິດຊອບ ການສຶກສາ ແລະ ອອກແບບການກໍ່ສ້າງ ໃນທຸກເສັ້ນທາງ ລວມທັງການຊ່ອຍເຫຼືອ ລັດຖະບານໄທເພື່ອການຫາແຫລ່ງເງິນທຶນກູ້ຢືມ ທີ່ຈະນຳໃຊ້ໃນການກໍ່ສ້າງທາງລົດໄຟດັ່ງກ່າວອີກດ້ວຍ ຊຶ່ງຄາດວ່າ ຈະກູ້ຢືມຈາກທະນາຄານ ຂອງລັດຖະບານຈີນນັ້ນເອງ ກ່ອນໜ້ານີ້ ທ່ານສົມສະຫວາດ ເລັ່ງສະຫວັດ ຮອງນາຍົກ ລັດຖະມົນຕີ ຜູ້ຊີ້ນຳຂົງເຂດເສດຖະກິດ ການຜະລິດ ແລະ ຈະລາຈອນ ໄດ້ໃຫ້ການຄາດໝາຍວ່າ ລັດຖະບານລາວກັບຈີນ ຈະບັນລຸຂໍ້ຕົກລົງຮ່ວມມື ໃນການກໍ່ສ້າງທາງລົດໄຟ ທີ່ເຊື່ອມຕໍ່ ລະຫວ່າງລາວກັບຈີນ ພາຍໃນເດືອນມີຖຸນາ 2015 ນີ້ ແລະ ຕໍ່ ຈາກນັ້ນ ລັດຖະບານລາວ ກໍຈະສະເໜີຂໍ້ຕົກລົງດັ່ງກ່າວ ເພື່ອ ຂໍການອະນຸມັດ ຈາກສະພາແຫ່ງຊາດລາວ ໃນທັນທີ ທ່ານສົມສະຫວາດ ໄດ້ໃຫ້ການຢືນຢັນດ້ວຍວ່າ ຮູບແບບຂອງ ການຮ່ວມມື ລະຫວ່າງລັດຖະບານລາວ ກັບຈີນໃນການກໍ່ສ້າງ ທາງລົດໄຟດັ່ງກ່າວນີ້ ຈະເປັນການຮ່ວມລົງທຶນດ້ວຍການສ້າງຕັ້ງ ບໍລິສັດຂຶ້ນມາເພື່ອຮັບຜິດຊອບການກໍ່ສ້າງ ແລະບໍລິຫານໂຄງການທັງໝົດ ໂດຍໃນປັດຈຸບັນ ຄະນະຮັບ ຜິດຊອບຂອງທັງສອງຝ່າຍ ຍັງສືບຕໍ່ການເຈລະຈາເພື່ອຕົກລົງກັນ ກ່ຽວກັບແບບກໍ່ສ້າງ ແລະກຳນົດສັດສ່ວນຂອງການລົງທຶນ ລວມທັງການຫາແຫລ່ງທຶນກູ້ຢືມດ້ວຍ ດັ່ງທີ່ທ່ານ ໄດ້ໃຫ້ການຊີ້ແຈງວ່າ: ໂດຍຄາດໝາຍວ່າ ລັດຖະບານລາວກັບຈີນ ຈະລົງທຶນຂັ້ນເບື້ອງຕົ້ນໃນມູນຄ່າ 840 ລ້ານ ດອນລາຕໍ່ 1,260 ລ້ານດອນລາ ແລະຈະກູ້ຢືມຈາກທະນາຄານການຄ້າຂາອອກ- ຂາເຂົ້າ ຂອງລັດຖະບານຈີນ ໃນມູນຄ່າລວມບໍ່ເຖິງ 5,000 ລ້ານດອນລາວ ກ່ອນໜ້ານີ້ ທ່ານຫຼີ ເກີ້ຈຽງ ນາຍົກລັດຖະມົນຕີຈີນ ໄດ້ໃຫ້ການຢືນຢັນວ່າ ການເຈລະຈາ ຮອບໃໝ່ ຈະມີການກຳນົດຮູບແບບ ການຮ່ວມມື ທີ່ມີປະສິດທິພາບ ທີ່ທຸກຝ່າຍໄດ້ຮັບຜົນ ປະໂຫຍດ ແລະ ສອດຄ້ອງກັບສະພາບຕົວຈິງ ໂດຍທາງການຈີນ ເຫັນວ່າລົດໄຟຄວາມ ໄວສູງອາດບໍ່ເໝາະສົມ ກັບສະພາບພູມິປະເທດໃນລາວ ທີ່ສ່ວນໃຫຍ່ ເປັນເຂດພູດອຍ ຈຶ່ງສະເໜີໃຫ້ປ່ຽນເປັນລົດໄຟຄວາມໄວປານກາງລະບົບລາງຄູ່ ທີ່ຂະບວນໂດຍສານ ແລະ ຂົນສົ່ງສິນຄ້າມີຄວາມໄວ 160 ແລະ 120 ກິໂລແມັດຕໍ່ຊົ່ວໂມງຕາມລຳດັບ ທັງນີ້ທາງການໄທ ກັບຈີນ ໄດ້ລົງນາມໃນບັນທຶກຄວາມເຂົ້າໃຈ (MOU) ວ່າດ້ວຍການຮ່ວມມືເພື່ອການກໍ່ສ້າງ ທາງລົດໄຟລາງຄູ່ຄວາມໄວປານກາງ ເມື່ອທ້າຍປີ 2014 ຢູ່ບາງກອກ ໂດຍມີທ່ານຫຼີ ເກີ້ຈຽງ ນາຍົກລັດຖະມົນຕີຈີນ ກັບພົນເອກປຣະຍຸດ ຈັນໂອຊາ ນາຍົກລັດຖະມົນຕີໄທ ເປັນປະທານຮ່ວມກັນ ໂດຍການລົງນາມດັ່ງກ່າວ ກໍນັບເປັນການຕົກລົງຮ່ວມມື ລະດັບລັດຖະບານ ລະຫວ່າງໄທກັບຈີນ ທີ່ແນໃສ່ການພັດທະນາທາງລົດໄຟ ເພື່ອເຊື່ອມຕໍ່ກັນພາຍໃນປີ 2022 ດ້ວຍການຮ່ວມລົງທຶນເພື່ອກໍ່ສ້າງທາງລົດໄຟຄວາມໄວປານກາງລາງຄູ່ຂະໜາດກວ້າງ 1 435 ແມັດ ທີ່ຈະເຊື່ອມຕໍ່ກັບລາວ ແລະຈີນ ຊຶ່ງມີ 3 ເສັ້ນທາງໃນໄທ ກໍຄືບາງກອກ-ໂຄຣາດ-ໜອງຄາຍ ກັບເສັ້ນທາງທ່າເຮືອມາບຕາພຸດ-ໂຄຣາດ-ໜອງຄາຍ ແລະເສັ້ນທາງ ຣະຍອງ-ບາງກອກ-ໂຄຣາດ-ໜອງຄາຍ ທີ່ຈະເຊື່ອມຕໍ່ກັບລາວ ແລະຈີນໃຫ້ໄປເຖິງມາເລເຊຍ ແລະ ສິງກະໂປດ້ວຍນັ້ນເອງ